钦定古今图书集成/明伦汇编/官常典/第408卷 > 萧昕
## 钦定古今图书集成/明伦汇编/官常典/第408卷 > 萧昕

按《唐书》本传，“昕字中明，梁鄱阳王恢七世孙。世居河
南。再中博学宏辞科，调寿安尉，累迁左补阙。哥舒翰
为副元帅，拒安禄山，辟掌书记。翰败，儳道走蜀。肃宗
立，奉诰册见行在。历中书舍人、礼部侍郎。代宗狩陜，

者，听补生员。大历中，持节吊回纥，回纥恃功，廷让昕
曰：“乃中国乱，非我无以平，奈何市马不时归我直？”众
失色，昕徐曰：“国家龛定寇难，功虽丝毫，不遗赏，况邻
国乎？仆固怀恩，我之叛臣，尔与连祸，又引吐蕃暴我
郊甸。天舍其衷，吐蕃败北，回纥悔惧，叩颡乞和。非天
子恤旧功，则只马不得出塞下，孰为失信者？”回纥大
惭，因厚礼昕。遣使者约和，转工部尚书，封晋陵侯。德
宗出奉天，昕年八十馀，步出城。贼求之急，独窜山谷
间，仅至奉天。迁太子少傅，爵郡公，兼礼部尚书，知贡
举。久之，以太子少师致仕。卒，年九十二。赠扬州大都
督，谥曰懿。昕始荐张镐、来瑱，在礼部，擢杜黄裳、高郢、
裴垍。其后镐兴布衣，不数年位将相。瑱为将，有威名，
黄裳等继辅政，并为“名宰”云。